
ROMÂNIA
MUNICIPIUL MARGHITA
JUDEȚUL BIHOR

                      415300 - Marghita,  jud. Bihor,                                 telefon : +40259362001
                      Calea Republicii,  nr.1,                                                            +40359409977
                      Cod fiscal 4348947                                                           fax: +40359409982
                                                                                                         e-mail:primaria@marghita.ro

Nr. 9273 din 26.08.2021

RAPORT   DE   SPECIALITATE
Pentru proiectul de hotărâre privind aprobarea constituirii unui drept de administrare asupra obiectivului de investiții ”Stație de transfer călători în Municipiul Marghita”

         Prin Hotărârea Consiliului Local nr. 139 din 28.11.2019 s-a acordat cu drept de superficie terenul în suprafață de 1218 mp înscriși pe nr.  top. 104982 către Agenția De Dezvoltare Durabila a Județului Bihor în vederea realizării obiectivului de investiții ”Construire autogară în municipiul Marghita, județul Bihor”
          S-a construit astfel din fonduri alocate de către Consiliul Județean  Bihor acest obiectiv denumit ” Stație de transfer călători  în Municipiul Marghita”, în baza autorizației deconstrucție nr. 45 din 22.12.2020 eliberată de Municipiul Marghita. Investiția constă în 2 construcții în suprafață de 377 mp. , fiind finalizată  conform  Comunicării ADI Agenția  de Dezvoltare Durabilă  Consiliul Județean  privind încheierea executării lucrărilor nr. 356 din 23.08.2021 .
          Luând act de Hotărârea AGA a ADD Județul Bihor nr. 355/20.08.2021 și  a adresei A.D.I. Agentia de Dezvoltare Durabilă a Județului Bihor nr.359 din 23.08.2021 prin care se exprimă întenția de predare în administrare a acestor clădiri  până la finalizarea întabulării lor și a predării prin hotărâre a Consiliului Județean în baza art. 294 din Codul administrativ din proprietatea publică a Județului  Bihor în proprietatea publică a municipiului Marghita.
            Dreptul de administrare simplă a bunurilor este reglementat de art. 792-799 din Legea nr. 287 privind Codul civil si anume: 
Art. 792  :
”(1) Persoana care este împuternicită, prin legat sau convenție, cu administrarea unuia sau mai multor bunuri, a unei mase patrimoniale sau a unui patrimoniu care nu îi aparține are calitatea de administrator al bunurilor altuia.
 (2) Împuternicirea prin legat produce efecte dacă este acceptată de administratorul desemnat.
(3) Prevederile prezentului titlu sunt aplicabile oricărei administrări a bunurilor altuia, cu excepția cazului în care legea, actul constitutiv sau împrejurările concrete impun aplicarea unui alt regim juridic de administrare.”
Art.795: ”Persoana împuternicită cu administrarea simplă este ținută să efectueze toate actele necesare pentru conservarea bunurilor, precum și actele utile pentru ca acestea să poată fi folosite conform destinației lor obișnuite”
Există  astfel cadru legal pentru constituirea  acestui drept de administrare simplă a  bunurilor altuia-în speță a imobilului construcșie și a bunurilor mobile ce compun Stația de transfer călători in Municipiul Marghita”
	Contractul se va încheia pe durată determinată până la finalizarea procedurii de înscriere în Cartea Funciară , în proprietatea publică a UAT Județul Bihor a acestui imobil. 
	 Dreptul de administrare se constituie cu titlu gratuity, cu obligația Municipiului Marghita, în calitate de administrator să asigure întreținerea și exploatarea în bune condiții a imobilului, să asigure utilitățile și serviciile pentru Stația de transfer călători , să asigure cheltuilelile necesare pentru întreținere, reparații și buna funcționare a serviciului pentru care a fost construită această investiție. 
	Față de acestea,
                           Propunem Consiliului Local al municipiului Marghita adoptarea proiectului de hotărâre privind aprobarea constituirii unui drept de administrare asupra obiectivului de investiții ”Stație de transfer călători în Municipiul Marghita” și implicit si a contractului cadru de administrare , proiect inițiat de primarul municipiului Marghita . 



                                        Secretar General 
                                    Cornelia DEMETER

ROMÂNIA
JUDEŢUL BIHOR
MUNICIPIUL MARGHITA
             CONSILIUL LOCAL 


Proiect de hotărâre
privind aprobarea constituirii unui drept de administrare asupra obiectivului de investiții ”Stație de transfer călători în Municipiul Marghita”

 Având în vedere temeiurile juridice:
- Art. 792-799 din Codul civil aprobat prin Legea nr. 287 din 17 iulie 2009 
-Hotărârea Adunării Generala a Asociaților  Agenția de Dezvoltare Durabilă a Județului Bihor nr. 355 din 20.08.2021 privind aprobarea unui contract de administrare a bunurilor altuia, în scopul gestionării eficiente a obiectivului de investiții ” Stație de transfer călători în Municipiul Marghita ”
-Art. 89 din Codul Administrativ, aprobat prin Ordonanța de Urgență a Guvernului nr. 57/2019 , cu modificările și completările ulterioare 
-Art. 129 alin.(2), art. 139 alin.(3) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare 
- Legea nr. 199 din 17 noiembrie 1997 pentru ratificarea Cartei Europene a autonomisie locale, adoptată la Strasbourg la 15 octombrie 1985 
Ținând cont de : 
-referatul de aprobare al primarului municipiului Marghita nr., 9270 din 25.08.2021  
-solicitarea ADI  Agentia de Dezvoltare Durabilă a Județului Bihor nr. 359 din 23.08.2021 înregistrată la Primăria Municipiului Marghita sub nr. 9245 din 25.08.2021 
În baza art. 196 alin.(1) lit.a) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare 
Primarul Municipiului Marghita propune Consiliului Local al Municipiului Marghita pentru ședința din 31 august 2021 următorul 

                                                         Proiect de hotărâre:

Art. 1  Se aprobă încheierea unui contract de administrare cu titlu gratuit între Agenția de Dezvoltare Durabila a Județului Bihor și U.A.T. Municipiul Marghita pentru  obiectivul de investiții  ”Stație de transfer călători în Municipiul Marghita”, edificată pe nr. topografic 104982 Marghita .
Art. 2 Contractul menționat la art. 1 va produce efecte juridice  până la finalizarea procedurii de trecere a imobilului/constructie din proprietatea publică a Județului Bihor în proprietatea publică a municipiului Marghita.
Art. 3 Se mandatează primarul municipiului Marghita , dl. Marcel-Emil Sas-Adăscăliții ca în numele  UAT Marghita să semneze  contractul de administrare .
Art. 4 Cu ducerea la îndeplinire se încredințează Compartimentul juridc din cadrul Primariei Municipiului Marghita 
Art. 5  Prezenta sub formă de hotărâre se comunica cu :
                   Instituția  Prefectului Județul Bihor
                    Primarul municipiului Marghita
                    A.D.I.Agenția De Dezvoltare Durabila a Județului Bihor 
                    Spre afișare pe www.marghita.ro secțiunea Monitor Ofical 


     Inițiator                                                                                Vizat 
       Primar                                                              Secretar General al Municipiului Marghita
Marcel Emil Sas Adascaliții                                           Cornelia Demeter 




































                                                                             Anexă la Proiectul de hotărâre privind aprobarea constituirii unui drept de administrare asupra obiectivului de investiții ”Stație de transfer călători în Municipiul Marghita”




A.D.I. Agenția de Dezvoltare Durabilă a Județului Bihor
Nr.__________________

Consiliul Local al Municipiului Marghita  
Nr.___________________


                                                 Contract de administrare 

Având în vedere : 
-legea nr. 287 din 17 iulie 2009 privind Codul civil , Titlul V ”Administrarea bunurilor altuia ”, art. 792-799
-Hotărârea Adunării Generala a Asociaților  Agenția de Dezvoltare Durabilă a Județului Bihor nr. 355 din 20.08.2021 privind aprobarea unui contract de administrare a bunurilor altuia, în scopul gestionării eficiente a obiectivului de investiții ” Stație de transfer călători în Municipiul Marghita ”
Hotărârea Consiliului Local  al Municioiului Marghita nr. __________ privind aprobarea constituirii unui drept de administrare asupra obiectivului de investiții ”Stație de transfer călători în Municipiul Marghita”
Părțile contractante:

1. Asociația de Dezvoltare  Intercomunitară ” Agenția de Dezvoltare Durabilă a Județului Bihor ” cu sediul în Municipiul  Oradea, str. Calea Aradului nr. 2, județul Bihor cod poștal 410223, CUI 35363874, legal reprezentată prin director executiv dl. Vitályos Barna, în calitate de lider –partener în prezentul  Acord 
2. Municipiul Marghita prin Consiliul Local al Municipiului Marghita cu sediul în Municipiul Marghita, Calea Republicii nr. 1 , județul Bihor, cod fiscal 4348947 , legal reprezentată prin primar dl. Marcel- Emil Sas-Adăscăliții, în calitate de administrator  în prezentul contract 
Am convenit să încheiem prezentul Contract de administrare cu respectarea următoarelor clauze :

I. Obiectul Contractului 

Art. 1 Municipiul Marghita, prin Consiliul Local Marghita, se obligă să asigure administrarea și buna funcționare a bunului imobil-2 construcții în suprafață totslă de 377 mp. și a bunurilor mobile ce compun ” Stația de transfer călători în Municipiul Marghita”

II.  Durata contractului

Art. 2 (1) Prezentul contract se încheie pe durată determinată, începând cu data de _______ și până la transferul imobilului din proprietatea publică a județului în proprietatea publică a UAT Marghita.
             (2) Prezentul contract de administrare va putea fi modificată prin acordul părților, prin act adițional.

III. Obligațiile părților

Art. 3 Municipiul Marghita prin Consiliul Local Marghita are următoarele obligații:

a)  Să respecte reglementările legale aplicabile în realizarea obiectivului de activitate  al Stației de transfer călători  Marghita, și să controleze felul în care persoane fizice/persoane juridice  care activează în cadrul acestuia respectă normele legale în vigoare 
b) Să administreze și să asigure exploatarea Stației de transfer călători  Marghita.
c) Să suporte costurile de întreținere și exploatare a imobilului Stație de transfer călători  Marghita
d) Să asigure utilitățile și serviciile pentru Stația de transfer călători  Marghita
e) Să organizeze, să asigure sistemul de pază pentru Stația de transfer călători  Marghita
f) Să controleze modul de respectare a normelor de protecție a mediului, a normelor de igienă și a normelor de prevenire șistingere a incendiilor, sesizând neregulile constatate organelor de control abilitate 
g) Să nu cesioneze  drepturile și obligațiile care rezultă din prezentul contract de administrare 

Art. 4  Agenția de Dezvoltare Durabilă a Județului Bihor are obligața:
a)  să depună diligențele necesare ca prin Consiliul Judetean să se realizeze transferul de proprietate  de la UAT Consiliul Județean Bihor la UAT Municipiul Marghita a imobilului ce face obiectul contractului de administrare și de predare a terenului în suprafață de 1218 mp. ca urmare a încheierii contactului de superficie din 5.03.2020
b) Să nu cesioneze  drepturile și obligațiile care rezultă din prezentul contract de administrare 


IV. Drepturile părților  

Art.5 Consiliul Local al Municipiului Marghita are următoarele drepturi:
a) Să posede, să folosească și să dispună de stația de transfer în limitele normelor legale în vigoare 
b) Să beneficieze de exploatarea Stației de transfer călători Marghita
c) Să încheie contracte de prestări servicii conexe  pentru clădirea aferentă Stației de transfer călători Marghita, cu respectarea actelor normative  aplicabile și a Regulamentelor aplicabile
Art. 6 Agenția de Dezvoltare Durabilă a Județului Bihor are următoarele drepturi :
a) Să verifice modul de exploatare a obiectivului de investiții construit –Stația de transfer călători Marghita 

V. Prețul/Plata 

Art. 7 Asigurarea administrării Stației  de transfer călători Marghita de către Consiliul Local al municipiului Marghita în numele A.D.D. Bihor se face cu titlu gratuit.

VI. Forța majoră

Art. 8  Niciuna dintre părțile contractante nu răspunde de neexecutarea la termen si/sau executarea cu întârziere/in mod necorespunzător, total sau parțial a oricărei obligații care îi revine în baza prezentului Cotract, dacă aceasta se întâmplă din cauza forței majore, așa cum este ea definită prin lege. 
                 Partea care invocă forța majoră este obligată să notifice de îndată celeilalte părți și să ia toate măsurile în vederea limitării consecințelor evenimentului 

VII. Modificarea contractului  

Art. 9 Prevederile prezentului contract se pot mofdifica prinacordul părților, prin ăncheierea de acte adiționale 

VIII.  Incetarea contractului

Art.10 Prezentul contract încetează .
a) Prin acordul de voință al părților semnatare
b) Prin reziliere în cazul în care una din părți nu iși îndeplinește  sau ăși îndeplinește în  mod necorespunzător  obligațiile contractuale, cu notificarea prealabilă a părții în culpă  și acordarea unui termen pentru remedierea de 30 de zile de la notificare 
c) În cazul falimentului sau insolvabilității administratorului 

IX. Comunicări 

Art.11      Orice comunicare între părți, referitoare la îndeplinirea prezentului contract, trebuie să fie transmis în scris
Art. 12  Orice document scris trebuie înregistrat atât în momentul transmiterii, cât și în momentul primirii.
Art.13     Comunicările între părți se pot face și prin telefon, telegram, telex,fax sau e-mail, cu condiția confirmării în scris a primirii comunicării. 
Art.14   Părțile sunt de acord să răspundă solicitărilor adresate reciproc pe baza prezentului  contract de administrare  in termen  de maximum 30 de zile de la primirea acestora. In cazul în care destinatarul solicitării nu răspunde în termenul  maxim prevăzut de părți, acordul tacit  al acestuia este prezumat.

 X         Litigii 

Art. 15 Litigiile care izvorăsc din prevederile prezentului contract de administrare se vor rezolva oe cale amiabilă. Dacă acest lucru nu este posibil, litigiile se vor rezolva de către instanța competentă. 

XI     Alte clauze

Art. 16 Contractul va fi interpretat conform legilor din România.



Prezentul Contract de Administrare se încheie în două exemplare originale, câte unul pentru fiecare parte și intră în vigoare la data semnării lui de către ambele părți contractante, fiind semnate azi _____________


                       Semnături :
              Consiliul Local Marghita prin primar ___________ 
              ADI Agenția de Dezvoltare  Durabilă a Județului Bihor prin Director ___________

Nr. 9270 din 25.08.2021 

                                    Referat de aprobare 



               Prezentul  referat de aprobare are la bază prevederile art. 6 alin. (3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin(8) lit. ”a” din OUG nr. 57/2019, privind Codul administrativ reprezentând  instrumentul de prezentare şi motivare a proiectului  privind  aprobarea constituirii unui drept de administrare asupra obiectivului de investiții ”Stație de transfer călători în Municipiul Marghita”
              Intrucât dorim folosirea cât mai repede a acestei stații de transfer călători considerăm oportună aceasta luare in administrare a investitiei de la Consiliul Județean - Agenția de Dezvoltare Durabilă până  la predarea efectivă in proprietatea municipiului a clădirii .
               Astfel, ținând cont de adresa - ADI  Agentia de Dezvoltare Durabilă a Județului Bihor nr. 359 din 23.08.2021 înregistrată la Primăria Municipiului Marghita sub nr. 9245 din 25.08.2021 și Hotărârea Adunării Generala a Asociaților  Agenția de Dezvoltare Durabilă a Județului Bihor nr. 355 din 20.08.2021 privind aprobarea unui contract de administrare a bunurilor altuia, în scopul gestionării eficiente a obiectivului de investiții ” Stație de transfer călători în Municipiul Marghita propun adoptarea proiectului de hotărâre in acest sens. 


                            Primar
Marcel- Emil Sas-Adăscăliții 

